***VÁLLALKOZÁSI SZERZŐDÉS***

Amely létrejött egyrészről

**Lőkösháza Község Önkormányzata**

**5743 Lőkösháza, Eleki út 28.**

adószám: …………….,

bankszámlaszám: ………………….,

képviseli: Szűcsné Gergely Györgyi polgármester)

mint megrendelő (a továbbiakban: Megrendelő),

másrészről a ……………………. (székhely: …………………., cégjegyzékszám: ……………., adószám: ……………., bankszámlaszám: ………………, számlavezető pénzintézet: ………………, vállalkozó kivitelezők nyilvántartása szerinti nyilvántartási szám: ………………., képviseli: ……………….) mint vállalkozó (a továbbiakban: Vállalkozó) között az alulírott napon az alábbi feltételekkel:

**1. Preambulum**

1.1. A felek rögzítik, hogy a Megrendelő a Kbt. Harmadik része 115. § szerinti, hirdetmény nélküli eljárást megindító felhívást küldött meg közvetlenül az ajánlattevők részére a **„Lőkösháza Községi Óvoda játszóudvarának komplex felújítása (azonosítószám: TOP-1.4.1-15-BS1-2016-00007”** tárgyban. A lefolytatott közbeszerzési beszerzési eljárás eredményeképpen a közbeszerzési eljárás nyertese a Vállalkozó. Mivel a lefolytatott közbeszerzési eljárás során a Megrendelő a Vállalkozó ajánlatát fogadta el, ennek megfelelően a felek a Kbt. 131. § (1) bekezdése értelmében a törvényes határidőn belül szerződést kötnek a jelen Szerződéses Megállapodás és a 6.3 pont szerint hozzá kapcsolódó mellékletek (együttesen: Szerződés) feltételei szerint.

**2. A szerződés tárgya, a felek kötelezettségei és nyilatkozatai**

2.1. A Megrendelő megrendeli, a Vállalkozó elvállalja a szerződés elválaszthatatlan részét képező ajánlattételi felhívás és dokumentáció, a tervek, valamint a Vállalkozó által benyújtott ajánlatban részletezettek szerint, a Lőkösháza Községi Óvoda játszóudvaránakfelújítását a megadott műszaki tartalom figyelembevételével.

2.2. A felek megállapodása szerint a Vállalkozó köteles a szerződés értelmében a szerződés szerinti feladatokat, az építési kivitelezést szerződésszerűen, teljes körűen, műszakilag és minőségileg kifogástalan kivitelben, a vonatkozó magyar előírásoknak, műszaki szabványoknak, valamint a technika mai állásának megfelelően I. osztályú minőségben, határidőben elkészíteni, az ehhez szükséges hatósági és egyéb engedélyeket beszerezni, illetve valamennyi egyéb szerződéses kötelezettséget szerződésszerűen teljesíteni.A Vállalkozó jogosult a jelen szerződésben kikötött teljesítési idő előtt is teljesíteni. A munkaterület Megrendelő általi késedelmes átadása esetén a kivitelezés befejezési ideje a késedelem idejével meghosszabbodik.

* 1. A kivitelezésre alkalmas munkaterületet a Megrendelő a szerződéskötést követően legkésőbb 7 munkanapon belüladja áta Vállalkozónak. Az átadást a felek az építési napló mellékletét képező munkaterület átadás-átvételi jegyzőkönyvben dokumentálják. A munkaterületet a Megrendelő a Vállalkozónak az építés teljes idejére díjmentesen biztosítja. A Vállalkozó köteles a munkaterületet átvenni, az átvételkor annak munkavégzésre való alkalmasságát megvizsgálni. A munkavégzés csak a vonatkozó jogszabályokban, hatósági engedélyekben, közútkezelői és közmű-üzemeltetői hozzájárulásokban és nyilatkozatokban, a műszaki tervdokumentációkban előírt feltételetek teljesítése után kezdhető meg.
  2. A kivitelezési határideje: 2018.03.30.
  3. A teljesítés helyszíne: 5743 Lőkösháza, Alapítók u. 20. hrsz.:508
  4. A kivitelezési munkákat a jelen szerződés rendelkezései, valamint a jelen szerződés elválaszthatatlan részét képező mellékletben meghatározottak szerint kell elvégezni. A szerződés műszaki tartalma a megvalósításhoz szükséges minden anyagot, szerelvényt, berendezést és munkát magába foglalja.
  5. A Vállalkozó a szerződés aláírásával akként nyilatkozik, hogy a szerződés elválaszthatatlan részét képező ajánlattételi felhívást, dokumentációt és a Megrendelő által a rendelkezésére bocsátott egyéb dokumentumokat, mint saját felelősségére ellenőrizte, az azokban foglalt tényeket, előírásokat ismeri. A Vállalkozó a szerződéses árat ezen információk figyelembevételével, kellően nagy szakmai tapasztalatára alapozva és az építési helyszín ismeretében állapította meg. A Vállalkozó a létesítmény funkciójának, céljainak megfelelő és rendeltetésszerű használatához, a teljes körű I. osztályú minőségi követelményeknek megfelelő megjelenésű és minőségű megvalósításhoz, zavartalanul használható állapotához szükséges kivitelezési munkákat kalkulálni tudta, és a műszaki és igényszintbeli bizonytalanságokat is figyelembe vette.

**3. Ellenszolgáltatás összege**

* 1. A Vállalkozót a 2. pontban foglalt vállalás teljes körű, hiánytalan és szerződésszerű teljesítése esetén az alábbi vállalkozói díj illeti meg: nettó ………….,- Ft + ……………….,- Ft áfa, azaz bruttó …………..,- Ft, azaz bruttó ………………. forint.
  2. A Vállalkozó a vállalkozói díjon felül többletköltséget, igényt semmilyen jogcímen nem érvényesíthet, kivéve a Megrendelő által írásban megrendelt és a Vállalkozó által elvégzett pótmunkák ellenértékét. A pótmunkák elvégzésének idejével a teljesítési határidő csak abban az esetben módosítható, ha ebben a felek előzetesen kifejezetten írásban megállapodtak. Ezen vállalkozói díj fix összeg, amelyet a Vállalkozó a Megrendelőnek az ajánlattételi felhívásban, dokumentációban meghatározott igényei alapján állapított meg. A Vállalkozó kijelenti, hogy a szerződéses vállalkozói díjat a szolgáltatás tárgyának, a beépítendő anyagoknak és minden egyéb releváns körülménynek az ismeretében határozta meg. A Vállalkozó kijelenti, hogy a vállalkozói díj a legnagyobb gondosság mellett felbecsülhető összes bizonytalanság kockázatának árfedezetét tartalmazza.
  3. A szerződéses ár tartalmazza a műszaki tartalom megvalósításának teljes költségét, a tervezési és kivitelezési munkákat, a tevékenységgel kapcsolatban fizetendő minden díjat, illetéket (vámot), az átadási, beüzemelési, birtokbaadási, valamint az aktiválási eljárás költségeit, az átadási dokumentáció készítésének költségét, az ágazati és egyéb szabványoknak megfelelő minősítési, vizsgálati és mérési költséget, bármiféle díjat (gépek, irodák, raktárak stb.), a felvonulási, vagyonvédelmi költségeket, a garanciális és szavatossági kötelezettségek költségeit, az esetlegesen fölmerülő károk megtérítésének költségeit stb., tehát a létesítmény megvalósításának teljes díját. A Vállalkozó fenti áron kívül semmiféle címen többletköltséget nem érvényesíthet. Utólag az árképzésben tapasztalt hibák vagy egyéb tévedések nem szolgálhatnak alapul az átalányár megemelésére.
  4. A Vállalkozó nem fizet, illetve számol el a szerződés teljesítésével összefüggésben olyan költségeket, melyek a Kbt. 62. § (1) bekezdés k) pontja ka)-kb) alpontja szerinti feltételeknek nem megfelelő társaság tekintetében merülnek fel, és melyek a nyertes ajánlattevő adóköteles jövedelmének csökkentésére alkalmasak. Továbbá a szerződés teljesítésének teljes időtartama alatt tulajdonosi szerkezetét az ajánlatkérő számára megismerhetővé teszi és a Kbt. 143.§. (3) szerinti ügyletekről az ajánlatkérőt haladéktalanul értesíti.

**4. Számla benyújtása, teljesítés**

4.1. A megrendelő a Kbt. 135. § (7) bekezdése alapján a szerződésben foglalt teljes ellenszolgáltatás 5 %-nak megfelelő összegű előleg igénylését teszi lehetővé, amelynek kifizetése legkésőbb az építési munkaterület átadást követő 15 napon belül történik meg. Az előleg összegének elszámolása a végszámla összegéből levonásra kerül.

4.2. A Megrendelő az ajánlattételi felhívás tárgyát képező munkák pénzügyi fedezetével rendelkezik. A Vállalkozó kettő részszámla és a végszámla benyújtására jogosult az alábbi ütemezés szerint:

* Részszámlák: szerződés szerinti bruttó kivitelezési összeg 50 %-át elérő teljesítést követően nyújtható be, összege a szerződésben, a kivitelezési munkákra megajánlott bruttó vállalkozói díj maximum 30 %-a, illetve a szerződés szerinti bruttó kivitelezési összeg 75 %-át elérő teljesítést követően nyújtható be, összege a szerződésben, a kivitelezési munkákra megajánlott bruttó vállalkozói díj maximum 30 %-a
* Végszámla: a sikeres átadás-átvételt követően nyújtható be, összege a szerződésben rögzített, a kivitelezési munkákra megajánlott vállalkozói díj részszámlák után fennmaradó része.
  1. Az ellenszolgáltatás kifizetésére csak az adott munkára, munkarészre vonatkozó teljesítésigazolás kiállítását követően kerülhet sor. A díj megfizetése a Vállalkozó általi teljesítést és a Megrendelő által ennek elismeréseként kiállított teljesítésigazolás kézhezvételét követően kiállított számla ellenébe történik.
  2. A számlák kifizetése a Kbt. 135. §-a, a 272/2014. (XI.5.) Korm. rendelet valamint a 322/2015. (X.30.) Korm. r. 30-32/A. § szerint történik meg az igazolt teljesítések (a teljesítésigazolás kiadására a műszaki ellenőr jogosult) alapján. A Megrendelő a kifizetést az adózás rendjéről szóló 2003. évi XCII. törvény (a továbbiakban: Art.)36./A. § rendelkezéseinek figyelembe vételével teljesíti.

**5. Szerződésszegés**

5.1. Az államháztartásról szóló 2011. évi CXCV. törvény 41. § (6) bekezdésében, valamint a nemzeti vagyonról szóló 2011. évi CXCVI. törvény 3. § (1) bekezdés 1. pontjaiban foglaltaknak megfelelően Vállalkozó kijelenti, hogy átlátható szervezetnek minősül

5.2. A Megrendelő a Ptk.-ban szabályozottakon túlmenően jogosult a szerződést azonnali hatállyal felmondani az alábbi esetekben:

a) súlyosan hibás teljesítését 60 naptári napon belül nem javítja ki,

b) a Vállalkozó vagy az alvállalkozója által foglalkoztatott munkavállalók nem rendelkeznek érvényes munkavállalói engedéllyel, munkaszerződéssel,

c) a Vállalkozó ellen csődeljárást, felszámolási eljárást kezdeményeznek, vagy a Vállalkozó végelszámolását határozza el, avagy egyéb olyan körülmény merül fel a Vállalkozó érdekkörében, amely a szerződés teljesítését meghiúsítja,

d) a Vállalkozó átalakul, vagy a tulajdonosi összetételében, vagyonában olyan jelentős változás következik be, amely a Megrendelő megítélése szerint a fentiekben meghatározott változások a jelen szerződésben meghatározott kötelezettségek teljesítését veszélyeztetik,

e) a szerződés teljesítésének elmaradásával kapcsolatos igények biztosítékaként kikötött biztosíték nyújtásának elmulasztása (44.) a szerződésnek a Megrendelő általi azonnali felmondását vonja maga után.

Súlyosan hibás teljesítésnek számít, ha a szerkezet maradandó vagy káros alakváltozást szenved, vagy kivitele eltér az előírt minőségi követelményektől, mert az építési technológiai előírásokat a Vállalkozó nem tartotta be vagy hanyagul végezte el. A Megrendelő a szerződésszegést - az észlelés vagy tudomásra jutást követően - haladéktalanul, írásban közli a Vállalkozóval, amelyben megjelöli a szerződésszegésből eredő jogait és igényeit is. Ebben az esetben a Vállalkozó köteles haladéktalanul a jogszabályokban meghatározott kötelességeit megtenni.

5.2. A megrendelő jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon -, ha

a) a vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll az 62. § (1) bekezdés k) pont kb) alpontjában meghatározott valamely feltétel;

b) a vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll az 62. § (1) bekezdés k) pont kb) alpontjában meghatározott valamely feltétel.

5.3. A felmondás esetén a vállalkozó a szerződés megszűnése előtt már teljesített szolgáltatás szerződésszerű pénzbeli ellenértékére jogosult.

5.4. A Megrendelő köteles a szerződést felmondani, vagy - a Ptk.-ban foglaltak szerint - attól elállni, ha a szerződés megkötését követően jut tudomására, hogy a szerződő fél tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.

**6. Szerződés teljesítése**

6.1. Az I. osztályú teljesítés tartalmát az építési jogszabályok, a vonatkozó magyar szabványok és a felhasználásra kerülő egyes termékekre vonatkozó alkalmassági engedélyek, tanúsítványok határozzák meg. Minden anyagnak, előre gyártott elemnek, berendezésnek, felszerelésnek, egyéb eszköznek, kész- és félkész terméknek, alkatrésznek és elvégzett munkának, amelyet a Vállalkozónak kell beszereznie vagy elkészítenie, a Magyar Szabványokban előírt I. osztályú minőségűnek, továbbá a terv és a Megrendelő előírásainak és utasításainak mindenben meg kell felelnie, a minősítéshez szükséges minőségi – nemzetközi, illetve magyar – tanúsítványokkal kell rendelkeznie.

6.2. A Vállalkozó teljes felelősséggel tartozik a szerződés szerinti munkák, az ezzel kapcsolatos munkaterület és egyéb dolgok védelméért a kezdési időponttól az egész beruházás átadás-átvételének napjáig. A Vállalkozónak és alvállalkozóinak az anyagok és eszközök mozgatását úgy kell végrehajtania, hogy a kivitelezés során használt utak és azok műtárgyai károsodást és sérülést ne szenvedjenek. A szállítási mozgatási tevékenység során előidézett környezetkárosodásért vagy szennyezésért a Vállalkozót terheli minden felelősség és következmény.

6.3. A kivitelezés során a Vállalkozó köteles a munkaterületet szabadon tartani minden szükségtelen akadálytól és minden vállalkozói eszközt, többletanyagot, amely már nem szükséges, továbbá minden törmeléket, bontott hulladékanyagot rendszeresen el kell távolítania a munkaterületről. A Vállalkozó felelős a munkaterületi rendért alvállalkozói tekintetében is. A Vállalkozó a munka befejezésekor köteles saját költségén eltávolítani minden hulladékot, a saját vagy alvállalkozói tulajdonát képező eszközöket, gépeket és anyagokat, és köteles a munkaterületet tiszta és biztonságos állapotban átadni.

6.4. A munkaterület őrzéséről, továbbá a munkaterületre vonatkozó tűzrendészeti, munkavédelmi, környezetvédelmi, balesetvédelmi, tűzvédelmi és egyéb előírások betartásáról a munkaterület átvételét követően a Vállalkozó gondoskodik. A Vállalkozó által az építési célra felhasznált anyagoknak, építő- és szerelőipari termékeknek, szerkezeteknek és az alkalmazott technológiáknak meg kell felelniük a vonatkozó előírásoknak. Ezeken felül a Vállalkozónak az érvényes magyar építésügyi, munkavédelmi, tűzrendészeti és környezetvédelmi hatósági előírásokat is be kell tartania.

6.5. A szükséges minőségtanúsítással kapcsolatos vizsgálatok, szakvélemények és engedélyek beszerzésének költségei teljes egészében a Vállalkozót terhelik. A Megrendelőnek joga van ezeken felül is elrendelni vizsgálatokat, a Vállalkozó egyidejű értesítése mellett. Amennyiben erre nem megfelelés vagy minőségi hiba gyanúja miatt van szükség, és ez a vizsgálat során beigazolódik, ennek költségei is a Vállalkozót terhelik. A Vállalkozó köteles a vizsgálathoz szükséges körülményeket biztosítani, és az elvárható együttműködést, segítséget megadni. Ellenkező esetben a Megrendelő a kérdéses termék, szerkezet átvételét megtagadhatja.

**7. Az együttműködés elvei**

7.1. A Vállalkozó minden, a teljesítést akadályozó, késleltető körülményről haladéktalanul köteles Megrendelőt írásban értesíteni, melyben jeleznie kell a késedelem okát és várható időtartamát is. Megrendelő a körülmények mérlegelésével saját belátása szerint dönt a határidő meghosszabbításáról, és azt a felek írásban rögzítik. Írásban történő értesítésnek felek a faxon, levélben, e-mail útján történő értesítést fogadják el.

7.2. A Megrendelő a kivitelezést – munkaidő alatt - bármikor ellenőrizheti és kifogásait ellenőrzéskor nyomban közölheti. A hibás teljesítésért a Vállalkozó akkor is felel, ha a Megrendelő a kivitelezést nem ellenőrizte. Ha a Megrendelő hibát észlel, köteles kifogását a Vállalkozó képviselőjével azonnal közölni. Az észlelt hiányosságokról a felek haladéktalanul jegyzőkönyvet vesznek fel. Mindkét fél köteles a károk megelőzése és az esetleg már bekövetkezett károk enyhítése érdekében minden tőle elvárható intézkedést megtenni. Ha a Megrendelő célszerűtlen vagy szakszerűtlen utasítást ad, erre a Vállalkozó köteles őt figyelmeztetni. A figyelmeztetés elmulasztásából eredő kárért a Vállalkozó felelős. Ha azonban a Megrendelő a figyelmeztetés ellenére utasítását fenntartja, a Vállalkozó a Megrendelő utasítása szerint a Megrendelő kockázatára köteles a munkát elvégezni.

7.3. A felek közötti kapcsolattartás az alábbi személyek útján történik:

A Megrendelő kapcsolattartói:

név:

telefonszám:

e-mail:

fax:

A Vállalkozó kapcsolattartói:

Szerződést érintő kérdésekben:

Telefon:

E-mail:

7.4. A felek kijelölt kapcsolattartói jogosultak a kivitelezéssel kapcsolatos minden olyan jognyilatkozat megtételére, amely nem igényli a jelen szerződés módosítását.

**8. Műszaki ellenőrzés**

8.1. A Megrendelő a munkát helyszíni képviselője (műszaki ellenőr) útján ellenőrzi. A Műszaki ellenőrzést a Megrendelővel megkötött megbízási szerződésben szereplő szervezet látja el. A műszaki ellenőr személyének meghatározására az építési napló megnyitásakor történik meg. A teljesítésigazolás kiadására a műszaki ellenőr jogosult.

8.2. A műszaki ellenőr adatai:

Név:

Telefon:

E-mail:

Fax:

8.3. A Megrendelő műszaki ellenőre útján jogosult a kivitelezés rendszeres ellenőrzésére. A munkavégzéssel kapcsolatos esetleges kritikai észrevételeit a műszaki ellenőr az építési naplóba jegyzi be.

**9. A vállalkozó által nyújtott jótállás**

9.1 Nyertes ajánlattevőt az építményre és azok tartozékaira a jogszabály szerinti szavatossági kötelezettség terheli A Vállalkozó a közbeszerzés tárgyára vonatkozó egységes jótállási kötelezettsége a sikeres műszaki átadás-átvételtől számított ……hónap.

* 1. Vállalkozó jótáll a Szerződésben foglalt kötelezettségeinek szerződésszerű teljesítéséért, továbbá az alkalmazott megoldások, eljárások alkalmasságáért és minőségéért függetlenül attól, hogy azokat saját maga vagy alvállalkozója, esetleg egyéb jogszerűen bevont harmadik személy alkalmazza.
  2. Vállalkozó a jótállási időn belül felmerülő és a megvalósított létesítmények rendeltetésszerű használatát, állagát, illetve a testi épséget és egészséget veszélyeztető garanciális hiányosságok kijavításáról a Megrendelői értesítést követően haladéktalanul, még az egyéb hiányosságok kijavításáról az értesítés kézhezvételétől számított 30 napon belül köteles gondoskodni.
  3. Amennyiben Vállalkozó a jótállási időszak alatt jelentkező hiányosságok javítását a az előző pontban meghatározott határidőre nem végzi el, úgy Megrendelő jogosult ezen garanciális hiányosságokat a vállalkozó költségére más vállalkozóval megszüntetni.

**10. Kötbér**

10.1. A Szerződés kötelezettségének késedelmes teljesítése esetén a Vállalkozó a nettó vállalkozói díj 0,5 %/napnak megfelelő összegű késedelmi kötbér fizetésére köteles. A késedelmi kötbér felső határa a nettó vállalkozói díj 20%-a.

10.2. Amennyiben a tárgyi kivitelezés Vállalkozó hibájából meghiúsul, akkor a Vállalkozó a Megrendelőnek a nettó vállalási ár 30 %-nak megfelelő meghiúsulási kötbért köteles fizetni. A szerződés akkor tekinthető meghiúsultnak, ha a Vállalkozó a teljesítési véghatáridőt túllépte és a Megrendelő által biztosított újabb (legalább 30 napos) határidő alatt sem teljesíti maradéktalanul a szerződés szerinti kötelezettségeit.

10.3. A meghiúsulási kötbérigény érvényesítésének esetén a megrendelő jogosult a szerződéstől elállni, és más vállalkozóval szerződést kötni a fennmaradó feladatok ellátására, továbbá az elállással, a késedelemmel, valamint az új vállalkozó bevonásával kapcsolatosan felmerült kárát a vállalkozóval szemben érvényesíteni.

10.4. A szerződés teljesítésének az elismerése és igazolása a műszaki átadás-átvételi eljáráson történik. A tervezett munkák műszaki átadás-átvétele csak akkor tekinthető teljesítésnek, ha Megrendelő valamennyi, a jelen szerződés keretében megvalósult létesítményt nyilatkozattal átvett.

**11. Felelősség**

11.1. A Vállalkozó felelősséggel tartozik a szerződésben vállalt munkáért, a munka megkezdésétől a műszaki átadás-átvételi igazolás kibocsátásának napjáig. A Vállalkozó köteles biztosítani a Megrendelőt minden olyan veszteséggel és követeléssel szemben, amely harmadik személynek okozott személyi sérülések és dologi károk, valamint az ezekre visszavezethető vagyoni károk következtében jelentkeznek.

11.2. A Vállalkozó teljes körű felelősségbiztosítással rendelkezik. A Vállalkozónak a szerződés megkötéskor a kivitelezői tevékenységre legalább 5.000.000,- Ft/év összegű, továbbá 2.000.000,- Ft/kár összeghatárra fedezetet nyújtó felelősségbiztosítással kell rendelkeznie. A biztosításnak fedezetet kell nyújtani a Vállalkozó és valamennyi közreműködő tevékenységére, hibás teljesítésből eredő felelősségére, személyi sérüléssel járó károkra, 3. személynek okozott károkra, dologi károkra, valamint az ezekre visszavezethető tisztán vagyoni károkra is.

**12. Utófelülvizsgálat**

12.1. A műszaki átadás-átvételtől számított 1 éves időszakot követően a munkát újból meg kell vizsgálni a Megrendelő által összehívott utólagos műszaki felülvizsgálaton. A felülvizsgálat jegyzőkönyvében feltüntetett hibák kijavítása, illetve hiányosságok megszüntetése Vállalkozó garanciális kötelezettségét képezi.

**13. Egyéb rendelkezések**

13.1. A kivitelezés során keletkező hulladékok elszállítására a Vállalkozó köteles, melyet köteles a megrendelőnek írásban igazolni.

13.2. A szerződés teljesítéséből eredő bármilyen vitás kérdés rendezését a felek tárgyalás útján kísérlik meg. Ennek 30 napon túli eredménytelensége esetén felek a vitás kérdés eldöntéséhez alávetik magukat hatáskörtől függően a Gyulai Járásbíróság, illetve a Gyulai Törvényszék kizárólagos illetékességének.

13.3. A fenti feltételek közt nem szabályozott kérdésekben a Ptk. és Kbt. valamint vonatkozó kormányrendeletek rendelkezései az irányadók.

13.4 A Szerződés és a felek közötti kommunikáció nyelve a magyar.

13.5. A Megrendelő jogosult és egyben köteles a szerződést a Kbt. 143. § (3) bekezdésében foglalt esetekben felmondani.

13.6 A Szerződésre a magyar jog az irányadó. A szerződés módosítására a Kbt. 141. §-ban foglaltak figyelembevételével kerülhet sor

13.7 A jelen Szerződéses Megállapodásban nem, vagy nem kielégítően szabályozott kérdésekre vonatkozóan a Szerződéses Megállapodás elválaszthatatlan részét képező az alábbiakban mellékelt dokumentumok az irányadók, amelyek a jelen Szerződéses Megállapodással együtt a Szerződést alkotják, így együtt olvasandók és értelmezendők. A dokumentumok közötti ellentmondás esetén a sorrendben előbb álló dokumentum rendelkezései megelőzik a sorban később álló dokumentum rendelkezéseit.

13.7.1 Az ajánlattevő ajánlata

13.7.2 ajánlattételi felhívás és ajánlattételi dokumentáció

13.7.3. Kiviteli tervek, műszaki leírás, árazott költségvetés

13.7.4. A közbeszerzési eljárás során keletkezett valamennyi dokumentum

A jelen szerződést – amely öt szó szerint megegyező példányban készült – a szerződő felek elolvasták, és mint akaratukkal mindenben megegyezőt jóváhagyólag írják alá.

***Lőkösháza***, 2017. …..

……………………………….. ………………………………………..

**Lőkösháza Község**

**Önkormányzata**

(Megrendelő) (Vállalkozó)

képviseli: Szűcsné Gergely Györgyi polgármester képviseli:

Ellenjegyzem:

Dr. Kerekes Éva

jegyző

Jenei Zoltánné

pénzügyi osztályvezető